VYŠNÝ HRUŠOV. Dočasné pozastavenie vývozu živého hovädzieho dobytka do Turecka pre horúčavy sa dotklo aj agropodnikateľov v Humenskom okrese.
Museli hľadať riešenie na domácom trhu.
Na príčine sú horúčavy
Štátna veterinárna a potravinová správa SR nariadila dočasné pozastavenie vývozu živých zvierat do Turecka.
Nariadenie vydala v súvislosti s vývojom poveternostnej situácie v juhovýchodnej Európe.
Veterinárna správa prvýkrát pozastavila vývoz od 2. do 6. júla tiež pre vysoké teploty.
Od piatka 24. júla až do odvolania platí nové nariadenie.
Už mali zvieratá pripravené
Do Turecka vyvážajú slovenskí chovatelia len hovädzí dobytok.
"Ovplyvnilo to aj nás, lebo sme mali pripravený dobytok na export. Od obchodných partnerov sme dostali informáciu, že je vývoz pozastavený. Aktuálne na bulharsko-tureckej hranici namerali vyše 37 stupňov. Podmienkou je, aby teploty klesli pod 32 stupňov tri dni po sebe v rovnakom čase," hovorí Peter Nízky, ktorý na farme vo Vyšnom Hrušove chová zástavový hovädzí dobytok.